Diari Oficial de la Generalitat Valenciana


Sumari del DOGV 5188, del 31-01-2006 (2006/511)

Bases específiques de la convocatòria per a la provisió en propietat d'una plaça de psicòleg de centre ocupacional.
-------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/511


Data del document
:   16-11-2005

Organisme emissor
:   Ajuntament de Carcaixent

Tipus de document
:   Convocatòria

Descriptors 

:   * Carcaixent
    * psicologia
    * administració local
    * concurs administratiu

Bases específiques de la convocatòria per a la provisió en propietat d'una plaça de psicòleg de centre ocupacional. [2006/A511]  
L'Ajuntament de Carcaixent, mitjançant el Decret de l'Alcaldia 2.851/2005, de data 16 de novembre, aprovà les següents bases i convocatòria per a la provisió en propietat d'una plaça de psicòleg de centre ocupacional:  
Bases específiques per a la provisió en propietat d'una plaça de psicòleg de centre ocupacional  
Primera. Objecte de la convocatòria  
Denominació de la plaça: psicòleg de centre ocupacional.  
Nombre de places convocades: una.  
Naturalesa: laboral (dedicació completa).  
Grup: equivalent al A de funcionaris.  
Sistema selectiu: concurs oposició.  
Lloc vacant: psicòleg de centre ocupacional  
Nivell de coneixement de valencià: mitjà.  
Segona. Requisits del personal aspirant  
Requisits generals previstos en la base tercera de les bases generals municipals.  
Titulació exigida: llicenciat en Psicologia.  
Tercera. Presentació dels requisits i drets d'examen.  
Lloc: les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.  
Forma: mitjançant una instància que se'ls facilitarà en les oficines municipals.  
Documents a aportar: els indicats per a cada cas en la base cinquena de les bases generals municipals, més fotocòpia compulsada del certificat de coneixements de valencià . nivell mitjà, expedit per la Junta Qualificadora de Coneixements de Valencià, o equivalent. En el cas de no aportar-se este certificat, l'aspirant haurà de sotmetre's a la prova obligatòria i eliminatòria de coneixements de valencià que s'indica en la base huitena (3r).  
Òrgan a què es dirigiran: a l'Alcaldia Presidència de l'Ajuntament de Carcaixent.  
Import drets d'examen: 35 euros.  
Pagament: en l'entitat Ruralcaixa, carrer de Julià Ribera, 3, Carcaixent, compte:  
3082 1265 03 0083293088  
Fent constar el nom de la persona interessada i la plaça a què es presenta.  
Quarta. Admissió d'aspirants  
El contingut d'esta base es regix per allò disposat en la base sisena de les bases generals municipals.  
Cinquena. Tribunals qualificadors  
El contingut d'esta base es regix per allò disposat en la base setena de les bases generals municipals.  
Categoria del tribunal: primera.  
Sisena. Inici i desenvolupament de les proves.  
El contingut d'esta base es regix per allò disposat en la base huitena de les bases generals municipals.  
Setena. Sistema selectiu i qualificació dels exercicis  
El sistema selectiu serà el de concurs oposició. La qualificació es regirà per allò disposat en la base desena de les bases generals municipals.  
Huitena   
A) Fase d'oposició.  
Constarà dels exercicis indicats a continuació. El tribunal podrà sol·licitar als aspirants la lectura dels exercicis i, així mateix, podrà formular-los-hi preguntes:  
Primer exercici. De caràcter obligatori i eliminatori.  
Consistirà en la realització d'una prova de coneixements referida als continguts de l'apartat A) Matèries comunes (temes 1 al 18), del programa del temari que figura en el programa annex, a través d'un qüestionari de 25 preguntes, en forma de test i amb tres respostes alternatives, de les quals únicament una serà correcta, amb una duració mínima de 30 minuts, a determinar pel tribunal.  
Cada pregunta contestada correctament es puntuarà amb 0,40 punts. Les contestades erròniament tindran una penalització d'. sobre les correctes (-0'20). En cap cas el nombre de preguntes sense contestar o contestades en més d'una de les alternatives podran superar el límit de 8 (30%); si és així, l'aspirant serà qualificat com a no apte i automàticament eliminat del procés selectiu.  
Este exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.  
Segon exercici. De caràcter obligatori i eliminatori.  
Consistirà a desenvolupar per escrit, durant un període màxim de 2 hores, dos temes elegits a l'atzar davant dels opositors, entre els números 19 al 90 del programa annex B) Matèria específica.  
Cada tema desenvolupat es puntuarà de 0 a 10 punts, i els qui no aconseguisquen els 5 punts en cada un es consideraran no aptes, quedaran exclosos i no podran passar a realitzar el següent exercici.  
Es valoraran els coneixements del tema, el nivell de formació i informació general, la composició gramatical, la claredat d'exposició i l'ortografia.  
La puntuació total d'este exercici serà la mitjana de l'obtinguda en cada tema, sempre que en ambdós temes s'hagen obtingut almenys els 5 punts.  
Tercer exercici. De caràcter obligatori i eliminatori.  
Consistirà en la realització d'unes proves sobre coneixements de valencià, de naturalesa equivalent a allò exigit per la Junta Qualificadora de Coneixements de Valencià per al nivell mitjà.  
La prova es qualificarà amb apte i no apte. No podran passar a la següent prova els qui no aconseguisquen la qualificació d'apte.  
Quedaran exempts de realitzar esta prova i, per tant, es consideren aptes els qui hagen aportat el certificat indicat en l'apartat Documents a aportar, de la base tercera.  
Quart exercici. De caràcter obligatori i eliminatori.  
Consistirà a desenvolupar, en el termini màxim de 2 hores, un o diversos supòsits pràctics sobre tasques pròpies de la plaça, que podrà revestir la forma de preguntes dirigides a apreciar la capacitat dels aspirants per a dur a terme les funcions inherents al lloc convocat, i que plantejarà el tribunal immediatament abans de celebrar la prova.   
L'exercici es puntuarà de 0 a 10 punts, i els qui no obtinguen els 5 punts es consideraran no aptes i quedaran eliminats del procés selectiu.  
B) Fase de concurs.  
Els aspirants que hagen superat tots els exercicis eliminatoris de la fase d'oposició hauran de presentar, en el termini de deu dies hàbils, la documentació acreditativa dels mèrits i experiència que al·leguen per a ser valorats segons el següent  
Barem  
a) Expedient acadèmic:  
Es valorarà, fins al màxim de 2 punts, la possessió de titulacions acadèmiques, sempre que no siguen el requisit per a l'accés a la plaça convocada i que tinguen relació directa amb les tasques a dur a terme, d'acord amb el següent criteri:  
. Llicenciat o titulat superior 1,00 punt  
. Diplomat o titulat mitjà 0,50 punts  
b) Coneixements i experiència professional:  
Es valorarà fins a un màxim de 3 punts:  
a) Per cada mes complet d'experiència laboral pública en el lloc específic de psicòleg de taller ocupacional, a raó de 0,050 punts per mes.  
b) Per cada mes complet d'experiència laboral pública o privada, fent treballs que tinguen relació directa amb el lloc convocat, a raó de 0,025 punts per mes.  
c) Titulacions o certificats d'estudis que tinguen relació amb les funcions a executar:  
Es valoraran, fins a un màxim d'1 punt, aquells cursos de formació i perfeccionament que tinguen relació amb les funcions a realitzar, que hagen sigut organitzats per l'administració pública o universitats, o estiguen homologats per estes, segons el següent criteri:  
. Cursos de duració igual o superior a 100 hores 1 punt  
. Cursos de 75 o més hores i menys de 100 hores 0,80 punts  
. Cursos de 50 o més hores i menys de 75 hores 0,60 punts  
. Cursos de 25 o més hores i menys de 50 hores 0,50 punts  
Resta de cursos, jornades, seminaris, etc. 0,10 punts.  
d) Certificats de coneixements de valencià:  
Es valorarà, fins a un màxim d'1 punt, la possessió d'algun dels certificats de coneixements de valencià expedits per la Junta Qualificadora de Coneixements de Valencià, segons la següent escala:  
. Superior 1 punt  
e) Entrevista:  
S'efectuarà davant del tribunal qualificador; es valorarà l'experiència, l'aptitud i la idoneïtat dels aspirants en relació amb les funcions a dur a terme, es puntuarà fins a un màxim d'1 punt.  
Novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió  
El contingut d'esta base es regix per allò disposat en les bases deu, onze, dotze, tretze i catorze de les generals municipals.  
Deu  
En tot allò que no està previst en estes bases específiques, s'actuarà d'acord amb les disposicions de les bases generals aprovades pel Decret d'Alcaldia número 940/2000, de 22 de maig, i publicades en el Butlletí Oficial de la Província número 134, de 7 de juny de 2000, i en el Diari Oficial de la Generalitat Valenciana número 3.777, de 22 de juny de 2000.  
Onze  
1. Contra les presents bases específiques, podrà interposar-se, en el termini de dos mesos, un recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjudici de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.  
Programa annex  
A) Matèries comunes  
Tema 1. La Constitució espanyola de 1978. Estructura i principis generals. Drets i deures. El Tribunal Constitucional. L'organització territorial de l'estat. Les comunitats autònomes, competències.  
Tema 2. La Corona. Les Corts Generals. Composició, atribucions i funcionament. Elaboració de les lleis. Relacions entre l'ordenament estatal i els ordenaments autonòmics.  
Tema 3. El govern i l'administració. Principis constitucionals de l'administració. Òrgans de control dependents de les Corts Generals: El Defensor del Poble i el Tribunal de Comptes. El poder judicial.  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.  
Tema 5. L'administració local en la Constitució de 1978. L'organització municipal. L'alcalde. Els tinents d'alcalde. El ple. La junta de govern. Els òrgans complementaris.  
Tema 6. El municipi: competències.  
Tema 7. Règim jurídic dels béns locals. Els béns de domini públic. Béns patrimonials de les entitats locals: adquisició i alienació.  
Tema 8. El servei públic en l'esfera local: peculiaritats de les distintes formes de gestió. Iniciativa pública en l'activitat econòmica.  
Tema 9: Funció pública local. L'accés a la funció pública: principis reguladors. Requisits. Sistemes selectius. L'extinció de la condició d'empleat públic.  
Tema 10. Personal al servei de les entitats locals. Funcionaris de carrera de l'administració local. Funcionaris interins. Personal eventual i laboral. Drets i deures del personal. Règim disciplinari.  
Tema 11. Potestat reglamentària. Les ordenances municipals. Els bans d'alcaldia. Límits de la potestat reglamentària local. L'acte administratiu: concepte, elements i classes. Actes presumptes: requisits i efectes.  
Tema 12: La població municipal. L'empadronament. Drets dels veïns. La descentralització administrativa i la participació ciutadana en l'administració local. Drets dels estrangers.  
Tema 13. El procediment administratiu. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. Els recursos administratius.  
Tema 14. La llengua dels procediments. L'ús oficial del valencià: la Llei d'Ús i Ensenyament del Valencià. El reglament municipal per a la promoció de l'ús del valencià en el municipi de Carcaixent.  
Tema 15. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu.  
Tema 16. La regulació de les hisendes locals. Principals ingressos públics. Les ordenances fiscals. El pressupost municipal.  
Tema 17. Les institucions de la Unió Europea: el Consell de Ministres. La Comissió Europea. El Parlament Europeu.  
Tema 18. Prevenció de riscos laborals: drets i obligacions dels treballadors en matèria de prevenció de riscos. El comité de seguretat i salut.  
Matèries específiques.  
Tema 19. Nou concepte del retard mental. Definició. Orígens i causes.  
Tema 20. Els centres ocupacionals: definició, objectius, organització, recursos humans i estructura.  
Tema 21. Habilitats d'adaptació en la persona amb retard mental.  
Tema 22. Habilitats socials en la persona amb retard mental.  
Tema 23. Problemes de comportament. Descripció i avaluació.  
Tema 24. Discapacitat intel·lectual. Etiologia i tipologia.  
Tema 25. Discapacitat física. Etiologia i tipologia.  
Tema 26. Discapacitat sensorial. Etiologia i tipologia.  
Tema 27. Procediments d'intervenció davant de problemes conductuals.  
Tema 28. Trastorns psicològics en la persona amb retard mental.  
Tema 29. L'autisme. Definició clínica.  
Tema 30. L'epilèpsia. Definició clínica.  
Tema 31. Els psicofàrmacs: concepte i aplicació.  
Tema 32. Síndrome de Down. Etiologia.  
Tema 33. L'entrevista com a tècnica de diagnòstic i intervenció psicosocial. Conceptes i tipus.  
Tema 34. Estereotips, prejudicis i discriminació.  
Tema 35. Rol del psicòleg en la intervenció en centres ocupacionals.  
Tema 36. Suports i la seua aplicació a persones amb retard mental.  
Tema 37. Diagnòstic i avaluació de la intel·ligència.  
Tema 38. Context familiar i discapacitat.  
Tema 39. Alteracions del llenguatge oral i escrit.  
Tema 40. Context laboral i discapacitat. Formació i ocupació.  
Tema 41. Paràlisi cerebral. Concepte, etiologia i classificació. Tractament primerenc i tractament corrector.  
Tema 42. Prevenció i tractament de les autolesions en discapacitats psíquics.  
Tema 43. Tècniques de modificació de conducta cognitives.  
Tema 44. Estratègies conductuals aplicades a la modificació de conducta.  
Tema 45. Primers auxilis davant de situacions crítiques que es poden presentar en un centre ocupacional.  
Tema 46. Concepte de psicologia evolutiva. Etapes del desenvolupament psicològic.  
Tema 47. Prevenció primària i secundària en les minusvalideses psíquiques.  
Tema 48. Psicologia de la percepció. Processos perceptius.  
Tema 49. Desenvolupament evolutiu en la infància. Social, motor i afectiu.  
Tema 50. Desenvolupament evolutiu en l'adolescència. Característiques especials.  
Tema 51. Desenvolupament evolutiu en la maduresa i vellesa. Social, motor i afectiu.  
Tema 52. Elaboració de programes de desenvolupament individual per a persones amb discapacitat intel·lectual en un centre ocupacional.  
Tema 53. Utilització de fàrmacs en les malalties mentals i/o de la conducta en persones amb discapacitat.  
Tema 54. Qualitat de vida per a la persona major amb retard mental.  
Tema 55. Desenvolupament afectivosexual de la persona amb discapacitat psíquica.  
Tema 56. Necessitats de la família de les persones amb retard mental i necessitats de suport generalitzat.  
Tema 57. L'ICAP. Inventari per a la planificació de serveis i programació individual.  
Tema 58. Psicopatològica de l'atenció.  
Tema 59. Psicopatològica de la percepció i de la imaginació.  
Tema 60. Psicopatològica de la memòria.  
Tema 61. Demència tipus Alzheimer.  
Tema 62. Psicopatològica del pensament: els deliris.  
Tema 63. Trastorns de l'aprenentatge: de la lectura, del càlcul i de l'expressió.  
Tema 64. Trastorns de les habilitats motores: trastorns del desenvolupament de la coordinació.  
Tema 65. Trastorns de la comunicació.  
Tema 66. Trastorns generalitzats del desenvolupament: rett, desintegratiu infantil, asperger i trastorn no especificat.  
Tema 67. Trastorn per dèficit d'atenció amb hiperactivitat.  
Tema 68. Trastorns d'ingestió i de la conducta alimentària en la infància.  
Tema 69. Trastorns de tics: tics motors i transitoris.  
Tema 70. Trastorns de l'eliminació: encopresi.  
Tema 71. Trastorns de l'eliminació: enuresi.  
Tema 72. Trastorns amnèsics. Classificació.  
Tema 73. L'esquizofrènia. Subtipus.  
Tema 74. Trastorns psicòtics: esquizoafectiu, delirant, psicòtic breu, per substàncies.  
Tema 75. Trastorns de l'estat d'ànim. Classificació i tractament.  
Tema 76. Trastorns depressius. Classificació i tractament.  
Tema 77. Trastorns bipolars. Classificació i tractament.  
Tema 78. Trastorns somatomorfos. Trastorns de somatització i hipocondria.  
Tema 79. Trastorns dissociatius.  
Tema 80. Parafílies: exhibicionisme, fetitxisme i pedofília.  
Tema 81. Trastorns de la identitat sexual.  
Tema 82. Trastorns de la conducta alimentària: anorèxia nerviosa.  
Tema 83. Trastorns de la conducta alimentària: bulímia nerviosa.  
Tema 84. Trastorns primaris del son: dissòmnies.  
Tema 85. Trastorns primaris del son: parasòmnies.  
Tema 86. La Llei de Serveis Socials a la Comunitat Valenciana.  
Tema 87. La Llei d'Integració Social dels Minusvàlids (Llei 13/1982, de 7 d'abril).  
Tema 88. Protocols d'actuació a seguir en la dinàmica interna d'un centre ocupacional.  
Tema 89. Treball en grup en equips interdisciplinaris des d'un centre ocupacional.  
Tema 90. Recursos socials i educatius en l'atenció al discapacitat psíquic.  
Carcaixent, 16 de novembre de 2005.. L'alcaldessa: Lola Botella Arbona. El secretari: Antonio Castillo Guerrero del Peñón.